Кс. Кірыл працуе дырэктарам афіцыйнага інтэрнэт-партала Каталіцкага Касцёла ў Беларусі Catholic.by. Аб адзінаццатай мы сустрэліся ў рэдакцыі, якая знаходзіцца на вуліцы Кальцова. Найперш мяне сустрэў суседзкі сабака, пяцімесячны лабрадор Ола. Я ўжо падумала тут і застацца, але трэба было ісці працаваць :) У рэдакцыі, невялікім утульным пакоі, мяне і сустрэў кс. Кірыл. Ён працаваў, вырашаў свае дырэктарскія пытанні, а я тым часам разглядала вялікую мапу касцёлаў Беларусі, якая вісіць над яго сталом. Я адразу папрасіла сабе такую мапу, кс. Кірыл абяцаў падумаць, ці вартая я такога падарунка :)